
66                                                                  DR 30.7.2018                                                       

 
■1640 

Angka-angka ini membuktikan tuntutan kami bukanlah tuntutan bersifat semberono 
tetapi mempunyai asas yang kukuh dan permintaan yang relevan berdasarkan situasi 
semasa.  

 Tuan Yang di-Pertua, saya ingin menyentuh sedikit isu kawasan di Parlimen Kota 
Samarahan. Tuan Yang di-Pertua, amatlah mengecewakan rakyat dan juga rakan-rakan 
seperjuangan yang lain apabila projek-projek pembangunan yang telah diluluskan oleh 
kerajaan terdahulu kini ada yang dibatalkan, ditangguhkan dan ada yang tidak tahu 
statusnya. Kami berjuang membawa suara rakyat, masalah rakyat ke Dewan yang mulia ini 
dengan harapan rakyat terbela dan manfaat pembangunan diteruskan di kawasan kami. 

Mengambil contoh Projek Bekalan Air Luar Bandar, projek elektrik luar bandar 
kawasan Asajaya Samarahan dan kawasan Semarang yang belum dapat dilaksanakan 
sepenuhnya. Malahan projek khas melalui peruntukan khas Kerajaan Persekutuan 
merangkumi pembaikan masjid, surau, pembesaran Jalan Dato Musa dan cadangan 
mewujudkan second link turut tergendala.  

 Lebih mengecewakan kita projek tebatan banjir dan hakisan sungai yang 
merupakan projek penting bagi mengelakkan kemusnahan harta benda awam dan rakyat 
turut tergendala dan tertangguh seperti projek pembinaan benteng, hakisan Kampung 
Temirat, Taman Perumahan Uni Garden dan tebatan banjir kawasan Stakan. Tuan Yang di-
Pertua, saya juga ingin menyuarakan suara rakyat Samarahan dan Kuching berkaitan 
dengan bertanya status projek perkhidmatan bas henti-henti Bandaraya Kuching yang juga 
melibatkan Kota Samarahan yang mana tujuan utamanya adalah untuk memfokuskan 
kepada mengelak kesesakan jalan raya di kedua-dua kawasan ini. Kita mohon jawapan 
daripada Menteri.  

 Timbalan Yang di-Pertua [Dato' Mohd Rashid Hasnon]: Terima kasih.  

 Puan Rubiah binti Wang [Kota Samarahan]: Tuan Yang di-Pertua, rasanya 
banyak lagi tetapi memandangkan masa tidak ada saya mohon menjunjung kasih Titah Seri 
Paduka Baginda Yang di-Pertuan Agong. 

 Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Kota Samarahan.  

Sekarang dijemput kawasan Yang Berhormat Beruas.  

 

4.42 ptg. 

Dato’ Ngeh Koo Ham [Beruas]: Terima kasih Tuan Yang di-Pertua kerana 
membenarkan saya membahaskan Titah Diraja Seri Paduka Baginda Yang di-Pertuan 
Agong.  

Tuan Yang di-Pertua, saya memohon kepada Kerajaan Persekutuan supaya 
pembangunan yang lebih seimbang diagihkan di antara negeri-negeri di Malaysia. Sejak 
merdeka kita nampak pembangunan yang lebih pesat di kawasan Kuala Lumpur dan 
Selangor. Pada 70 tahun yang lepas, Bandaraya Kuala Lumpur hanyalah sebesar bandar 
Ipoh tetapi 70 tahun kemudian kita nampak Bandaraya Kuala Lumpur hari ini mungkin sudah 
hampir 10 kali ganda Bandaraya Ipoh, Petaling Jaya sahaja pun sudah jauh lebih besar 
daripada Bandaraya Ipoh.  

Ini adalah kerana Kerajaan Persekutuan telah menumpukan kebanyakan 
pembangunan di Kuala Lumpur dan juga di Selangor dan saya berharap polisi kerajaan akan 
bertukar supaya adanya pengagihan pembangunan yang lebih seimbang di antara negeri. 
Sama ada kita ukur dari segi median household income ataupun mean household income. 
Pendapatan purata keluarga adalah tertinggi di Wilayah Persekutuan Kuala Lumpur dan 
negeri Selangor. Contohnya, mengikut statistik 2016- median monthly household income di 
Kuala Lumpur RM9,073; di Selangor RM7,225; tetapi di Perak hanya RM4,006.  

 

 

 



#1640 Angka-angka ini membuktikan tuntutan kami bukanlah tuntutan bersifat semberono tetapi mempunyai asas yang kukuh dan permintaan yang relevan berdasarkan situasi semasa. Tuan Yang di-Pertua, saya ingin menyentuh sedikit isu kawasan di Parlimen Kota Samarahan. Tuan Yang di-Pertua, amatlah mengecewakan rakyat dan juga rakan-rakan seperjuangan yang lain apabila projek-projek pembangunan yang telah diluluskan oleh kerajaan terdahulu kini ada yang dibatalkan, ditangguhkan dan ada yang tidak tahu statusnya. Kami berjuang membawa suara rakyat, masalah rakyat ke Dewan yang mulia ini dengan harapan rakyat terbela dan manfaat pembangunan diteruskan di kawasan kami. Mengambil contoh Projek Bekalan Air Luar Bandar, projek elektrik luar bandar kawasan Asajaya Samarahan dan kawasan Semarang yang belum dapat dilaksanakan sepenuhnya. Malahan projek khas melalui peruntukan khas Kerajaan Persekutuan merangkumi pembaikan masjid, surau, pembesaran Jalan Dato Musa dan cadangan mewujudkan second link turut tergendala. Lebih mengecewakan kita projek tebatan banjir dan hakisan sungai yang merupakan projek penting bagi mengelakkan kemusnahan harta benda awam dan rakyat turut tergendala dan tertangguh seperti projek pembinaan benteng, hakisan Kampung Temirat, Taman Perumahan Uni Garden dan tebatan banjir kawasan Stakan. Tuan Yang di- Pertua, saya juga ingin menyuarakan suara rakyat Samarahan dan Kuching berkaitan dengan bertanya status projek perkhidmatan bas henti-henti Bandaraya Kuching yang juga melibatkan Kota Samarahan yang mana tujuan utamanya adalah untuk memfokuskan kepada mengelak kesesakan jalan raya di kedua-dua kawasan ini. Kita mohon jawapan daripada Menteri. Timbalan Yang di-Pertua [Dato' Mohd Rashid Hasnon]: Terima kasih. Puan Rubiah binti Wang [Kota Samarahan]: Tuan Yang di-Pertua, rasanya banyak lagi tetapi memandangkan masa tidak ada saya mohon menjunjung kasih Titah Seri Paduka Baginda Yang di-Pertuan Agong. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Kota Samarahan. Sekarang dijemput kawasan Yang Berhormat Beruas. 4.42 ptg. Dato' Ngeh Koo Ham [Beruas]: Terima kasih Tuan Yang di-Pertua kerana membenarkan saya membahaskan Titah Diraja Seri Paduka Baginda Yang di-Pertuan Agong. Tuan Yang di-Pertua, saya memohon kepada Kerajaan Persekutuan supaya pembangunan yang lebih seimbang diagihkan di antara negeri-negeri di Malaysia. Sejak merdeka kita nampak pembangunan yang lebih pesat di kawasan Kuala Lumpur dan Selangor. Pada 70 tahun yang lepas, Bandaraya Kuala Lumpur hanyalah sebesar bandar Ipoh tetapi 70 tahun kemudian kita nampak Bandaraya Kuala Lumpur hari ini mungkin sudah hampir 10 kali ganda Bandaraya Ipoh, Petaling Jaya sahaja pun sudah jauh lebih besar daripada Bandaraya Ipoh. Ini adalah kerana Kerajaan Persekutuan telah menumpukan kebanyakan pembangunan di Kuala Lumpur dan juga di Selangor dan saya berharap polisi kerajaan akan bertukar supaya adanya pengagihan pembangunan yang lebih seimbang di antara negeri. Sama ada kita ukur dari segi median household income ataupun mean household income. Pendapatan purata keluarga adalah tertinggi di Wilayah Persekutuan Kuala Lumpur dan negeri Selangor. Contohnya, mengikut statistik 2016- median monthly household income di Kuala Lumpur RM9,073; di Selangor RM7,225; tetapi di Perak hanya RM4,006.